মামলার বাদী বর্তমান কাউন্সিলর মুহা. আমানউল্লাহ আমান বলেন, ৩০ নম্বর ওয়ার্ডের রূপসা স্কুল, কলেজিয়েট গার্লস স্কুল, দারোগাপাড়া ও চাঁনমারি আহম্মদিয়া স্কুল-মাদরাসা কেন্দ্রসহ ওয়ার্ডের ১৪টি কেন্দ্রের মোট ৭৬টি বুথের মধ্যে ৭৫টি বুথেই জাল ভোট পড়েছে। বিশেষ করে রূপসা স্কুলে সীলমারা ব্যালট পেপার গণমাধ্যমে প্রচারও হয়েছে। এমনকি তাকেসহ তার পোলিং এজেন্টদেরও লাঞ্ছিত করে কেন্দ্র থেকে বের করে দেয়া হয়। তারপরও নির্বাচন কর্মকর্তারা কোনো পদক্ষেপ নেননি। এ কারণেই তিনি ন্যায় বিচার পেতে আদালতের শরণাপন্ন হয়েছেন।